Барање 14-4915/1

**1) Дали Секторската работна група за интеграција на Ромите има изработено Акциски план за некој од програмските документи на ИПА III, каде е вклучена родовата перспектива?**

Секторската работна група за интеграција на Ромите нема изработено Акциски план за некој од програмските документи од ИПА III, поради тоа што таков вид на документ засега не е предвиден, ниту ИПА структурата и ресорните министерства добиле насоки од СЕП/Делегација на ЕУ за негова изработка.

По однос на изработката на програмските документи од ИПА III, Секторската работна група за интеграција на Ромите учествуваше во разгледување и надополнување на нацрт текстот на Стратешкиот одговор за ИПА III за програмскиот период 2021-2027. Истиот се презентираше на Седмата пленарна седница на Секторската работна група за образование, вработување и социјална политика, одржана на 16.11.2020 година, на која беа поканети и учествуваа членови од Секторската работна група за интеграција на Ромите.

Имено, при планирање на интервенциите, индикаторите на базно ниво и целните вредности за постигнување во 2027 година, Стратешкиот одговор за ИПА III за програмскиот период 2021-2027 опфаќа вклученост на ромската заедница во интервенциите на хоризонтално ниво, а исто така по однос на индикаторите кои се однесуваат за оваа целна група е вклучена и родовата перспектива.

Линк до достапни документи од Стратешките одговори за ИПА III на веб-страната на Секретаријатот за европски прашања (СЕП): <https://www.sep.gov.mk/data/file/IPA/SR_EK_17_03_2021.rar>

Линк до достапни документи за оваа пленарна седница на веб-страната на министерството:

<https://mtsp.gov.mk/srg-obrazovanie-vrabotuvanje-i-socijalna-politika.nspx>

Дополнително, на Деветтата пленарна седница на Секторската работна група за образование, вработување и социјална политика, одржана на 30.6.2021 година, се презентираа планираните акции/ проекти од нацрт Акциската програма за програмската 2022 година „ЕУ за подобро здравје и социјална политика и родова рамноправност”. Планираните акции/ проекти се насочени во областите безбедност и здравје при работа, поддршка на напорите за справување со родово-базираното и семејното насилство и подобрување на квалитетот на социјалните услуги преку поддршка на системот за мониторинг и евалуација, како и унапредување на системот за лиценцирање. Имено, при планирање на областите на интервенција/ проектите, индикаторите на базно ниво и целните вредности за постигнување во 2027 година, во овој програмски документ од ИПА III помошта за програмската 2022 година е планирано вклученост на ромската заедница посебно во поддршка на напорите за справување со родово-базираното и семејното насилство.

Прилог:

Нацрт верзија на програмскиот документ од ИПА III помошта за програмската 2022 година „ЕУ за подобро здравје и социјална политика и родова рамноправност” дистрибуиран по електронски пат во рамки на Секторската работна група за образование, вработување и социјална политика. Овој програмски документ се уште е во фаза на доработка.

**1) Доколку имате изготвено каков било Акциски документ за програмирањето на ИПА III, Ве молиме доставете ни го во прилог.**

Види одговор на претходно прашање.

**2) Дали во Секторската работна група за интеграција на Ромите учествуваат претставници на женски граѓански организации, односно граѓански организации кои во фокусот на својата работа го имаат унапредувањето на родовата еднаквост во државата?**

Министерството за труд и социјална политика информира дека  сите процеси  и настани за креирање на политиките за подобрување на состојбата на Ромите во Република Северна Македонија  ги подготвува преку партиципативен и транспарентен процес, со вклучување и  консултации со граѓанските организации вклучително и оние кои работат на подобрување на состојбата на жената Ромка.